Linas Agro Group

AB Linas Agro Group – agroverslo ir maisto pramonės įmonių kontroliuojančioji bendrovė. Įmonių grupė išaugo iš 1991 m. įkurtos UAB „Linas ir viza“, pradėjusios veiklą lietuviškų rapsų eksportu į Vakarų Europą. Grupės įmonės užsiima tarptautine prekyba žemės ūkio produkcija, prekių tiekimu žemdirbiams, žemės ūkio produkcijos ir maisto produktų gamyba.

Istorija 
1991 m. pradėta tarptautinė prekyba augaline žemės ūkio produkcija. 1993 m. pradėtas augalininkystės produkcijos kontraktingas, vėliau peraugęs į Rapsų ir grūdų auginimo programas. 1994–2007 m. vykdyta didmeninė prekyba veterinarijos prekėmis. 1998 m. investuota į prekybos žemės ūkio techniką (UAB „Dotnuva Baltic“) bei ekspedijavimo paslaugų (UAB „Jungtinė ekspedicija“) verslus. 2000 m. pradėtas aliejinių sėklų perdirbimas. 2001 m. vykdytos investicijos į sėklų paruošimo verslą (atidarytas sėklų fabrikas). 2002 m. pradėtas grūdų džiovinimas, valymas, saugojimas. 2003 m. pradėta pirminė žemės ūkio produktų gamyba, įkurta žemės ūkio bendrovių valdymo įmonė (UAB „Linas Agro“ Konsultacijos). 2010 m. įgyvendintas pirminis viešasis AB „Linas Agro Group“ akcijų siūlymas ir įmonė tapo Nasdaq Vilnius listinguojama bendrove. 2013 m. įsigytas paukštininkystės verslas Latvijoje, 2021 m. įsigytos  „KG Group“ susivienijimo įmonės.

Bendrovės 
Kontroliuojančiai bendrovei „Linas Agro Group“ priklauso 69 žemės ūkio bei maisto produktų gamybos bei prekybos bendrovės Lietuvoje, Latvijoje, Estijoje,Ukrainoje, Baltarusijoje, Lenkijoje ir Nyderlanduose.

Didžiausios pavaldžiosios įmonės : AB „Linas Agro“, AB „Kauno grūdai“, UAB „Linas Agro“ Grūdų centrai, UAB „Linas Agro“ Konsultacijos ir jos valdomos 7 žemės ūkio bendrovės, UAB „Dotnuva Baltic“, AB „Vilniaus paukštynas", AB „Kaišiadorių paukštynas“, AS „Putnu fabrika Kekava“, SIA „Lielzeltini“(Latvija).

Išnašos

Nuorodos 
 „Linas Agro Group“ įmonių grupės svetainė (lietuvių, anglų k.)

Žemės ūkio įmonės
Lietuvos pramonės įmonės